У пачатку 20-х гадоў, адразу пасля вызвалення ад польскіх акупантаў, у м. Любань была адкрыта бальніца на 10 ложкаў, дзе працавалі ўрачы Чадовіч і Козак. У 1924 г. пасля арганізацыі Любанскага раёна пры райвыканкоме была створана санітарная камісія, якая ўзначаліла работу медыцынскіх устаноў — медыцынскую амбулаторыю ў Любані і два фельчарскія пункты. У 1925 г. у райцэнтры адкрыта раённая бальніца на 16 ложкаў, пабудаваны лячэбны корпус. У 1925 — 1927 гг. прыняло першых хворых хірургічнае аддзяленне, узначаліў яго хірург Марголін.